*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*181. számú előterjesztés*

Bátaszék Város Önkormányzat Képviselő-testületének 2023. október 25-én

16.00 órakor megtartandó ülésére

Javaslat központosított közbeszerzés keretében történő villamosenergia beszerzésre

|  |
| --- |
| **Előterjesztő:** Dr. Bozsolik Róbert polgármester  **Készítette**: dr. Firle-Paksi Anna aljegyző  Tóthné Lelkes Erika pénzügyi irodavezető    **Törvényességi ellenőrzést végezte:** Takaróné dr. Mihó Beatrix  mb.hatósági irodavezető  **Tárgyalja:** PGB. 2023. 10.24. |

**Tisztelt Képviselő-testület!**

Önkormányzatunk az augusztus havi rendkívüli ülésén döntött arról, hogy az Önkormányzat és az intézményei, Kft.-i földgázbeszerzését központosított közbeszerzési eljáráshoz történő önkéntes csatlakozással biztosítja. Az azóta eltelt időszakban a közbeszerzés lebonyolódott, a szerződéskötés is megtörtént a testület által meghozott közbeszerzési eljárást lezáró határozat elfogadását követően.

A földgázbeszerzéssel kapcsolatos napirend tárgyalásánál már jeleztem, **hogy a villamosenergia beszerzéssel összefüggő döntést is meg kell hoznunk az év során úgy, hogy a beszerzés november 30-ig lebonyolódjon.**

A villamos energia ára a jelenlegi szolgáltatási jogviszonyban 2023. április 30-ig üzleti célú felhasználás esetén nettó 196,014 Ft/kWh, közvilágítási cél esetén 163,874 Ft/kWh volt. Az év során az energiapiacon bekövetkezett kedvező változások következtében ezek az árak jelentősen, több mint felére csökkentek., mely szerint 2023. május 1-től a villamos energiát üzleti célra nettó 80,37 Ft/kWh, a közvilágítási célra nettó 67,19 Ft/kWh árért veheti igénybe Önkormányzatunk.

**A jelenlegi, úgynevezett „váltó-fix” árú energia felhasználási jogviszony 2023. december 31-én megszűnik, gondoskodnunk kell az ezt követő időszak villamos energia ellátásáról.**

Ismert Önök előtt, hogy az önkormányzatok energia beszerzésével összefüggően - az 1296/2023. (VII. 19.) Kormányhatározatban foglaltak szerint - a Kormányzati szándék az, hogy a kormányzati szervek és a területi és települési önkormányzatok a 2024. évi energiát - a minél kedvezőbb feltételek elérése érdekében - **a Közbeszerzési és Ellátási Főigazgatóság központosított energia keretközbeszerzési eljárásához csatlakozva szerezzék be.**

**A villamos energia formájaként is javaslom önként csatlakozóként a 168/2004. (V. 25.) Kormányrendelet előírásai szerint a központosított közbeszerzés keretében történő beszerzést.**

**A gázenergia beszerzéssel kapcsolatos előterjesztésben már részletesen ismertetésre kerültek a keretközbeszerzési eljárás sajátosságai, valamint a szükséges lépések, amelyek az előttünk álló beszerzésnél irányadók.**

A keret-megállapodások előnye, hogy jelentősen lerövidítik a beszerzések időtartamát, tekintettel arra, hogy a több hónapig tartó közbeszerzési eljárás lebonyolítása helyett akár egy hét alatt is lefolytatható a keretmegállapodáson belüli versenyeztetés.

Az eljárás lefolytatásához indokolt közbeszerzési szakértő igénybevétele.

A Sourcing Hungary Kft. október 9-én ajánlattal kereste meg önkormányzatunkat, melyben a beszerzés teljeskörű lebonyolítását műszaki és beszerzési szakértői támogatással Felelős Akkreditált Közbeszerzési Szaktanácsadói útján 450 000 Ft + ÁFA ellenértékért vállalnák. Mintegy 370 energia beszerzés tárgyú közbeszerzési eljárást bonyolított le a cég villamos- és földgáz energia témakörben 88 milliárd forintos beszerzési összértékben, 970 fogyasztó (több mint 200 önkormányzat, MJV, fővárosi kerület, Főváros) számára, ami alátámasztja az e területen szerzett tapasztalatot. Csoportos közbeszerzési eljárás lefolytatását javasolják, mert a jelentősebb mennyiségű beszerezni kívánt mennyiség előnyt jelenthet, hiszen az ajánlattevők egy eljárás keretében köthetnek nagyobb szolgáltatási mennyiségre szerződést.

A csoportos közbeszerzési eljáráshoz a mellékelt dokumentumok aláírásával csatlakozhatunk. (csatlakozási nyilatkozat, szindikátusi szerződés)

A KEF rendszerben rendelkezésre áll a villamos energia központosított beszerzéseként is hatályos keretmegállapodás.

A verseny újranyitásával a meglévő keretmegállapodások alapján az érintett szolgáltatók által kiajánlott árak közül a legkedvezőbb árral lehet szerződni, de emellett közbeszerzési díj is felmerül, ami a becsült érték legfeljebb 2%-a lehet. Ez a tétel az egyes számlákban járulékos költségként kerül majd felszámításra.

Az előzőekben rögzítettek alapján javasoljuk, hogy Bátaszék Város Önkormányzata, valamint az intézményei, továbbá a tulajdonában lévő Kft.-k villamos energia ellátását a központosított közbeszerzési eljáráshoz történő csatlakozás keretében megkötendő szerződés útján biztosítsuk. **Javaslom, hogy a szerződés a 2024. évre, fix árra szóljon.**

A közbeszerzési eljárás lefolytatása érdekében javaslom, hogy a Sourcing Hungary Kft.-vel kössünk szerződést a szakértői feladatok ellátására.

Kérem a Tisztelt Testületet a határozati javaslatok elfogadására.

**1.sz. H a t á r o z a t i j a v a s l a t :**

**központosított közbeszerzés keretében történő villamos energia beszerzésre**

Bátaszék Város Önkormányzata Képviselő-testülete

1. egyetért azzal, hogy az Önkormányzat és az intézményei villamos energia beszerzésére a központosított közbeszerzési eljáráshoz történő önkéntes csatlakozással, csoportos villamos energia beszerzés keretébenkerüljön sor;
2. egyetért azzal, hogy az energia beszerzéssel összefüggő ajánlatkérés a 2024. évre egy éves határozott időre, fix árat tartalmazó feltételekkel kerüljön összeállításra;
3. az energia beszerzéssel összefüggő közbeszerzési szakértői tevékenység ellátására a Sourcing Hungary Kft-t (1138 Budapest, Madarász Viktor utca 47-49.) bízza meg;
4. felhatalmazza a polgármestert a csatlakozással összefüggő intézkedések megtételére, a szükséges dokumentumok aláírására, a közbeszerzési eljárás lefolytatásához szükséges nyilatkozatok megtételére;
5. a közbeszerzési szakértői feladat ellátásához szükséges 450 000 Ft + ÁFA, bruttó **571.500,- Ft** megbízási díj fedezetét az önkormányzat 2023. évi költségvetésének dologi kiadások előirányzata terhére biztosítja

*Határidő:* folyamatos

*Felelős*: Dr. Bozsolik Róbert polgármester

*Határozatról értesül*: Sourcing Hungary Kft-t

Bátaszéki KÖH városüz. iroda

Bátaszéki KÖH pénzügyi iroda

irattár

Amennyiben a Képviselő-testület a központosított közbeszerzés keretében történő villamos energia beszerzéséről a fenti javaslatnak megfelelően dönt, úgy szükséges a 2023. évi közbeszerzési terv módosítása is. Bátaszék Város Önkormányzata 2023. évi közbeszerzési terve a 20/2023.(II.15.) önk.-i határozattal került elfogadásra, majd a gázbeszerzés kapcsán a 161/2023. (VIII. 2) önkormányzati határozattal egy ízben már módosításra került.

A közbeszerzésekről szóló 2015. évi CXLIII. törvény 42. § (3) bekezdése alapján a közbeszerzési [terv](https://www.opten.hu/optijus/lawtext/1031682?tkertip=4&tsearch=terv*&page_to=1" \l "ws18_1) nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési [tervben](https://www.opten.hu/optijus/lawtext/1031682?tkertip=4&tsearch=terv*&page_to=1" \l "ws18_2) nem szereplő közbeszerzésre vagy a [tervben](https://www.opten.hu/optijus/lawtext/1031682?tkertip=4&tsearch=terv*&page_to=1" \l "ws18_3) foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési [tervet](https://www.opten.hu/optijus/lawtext/1031682?tkertip=4&tsearch=terv*&page_to=1" \l "ws19_0) módosítani kell az ilyen igény vagy egyéb változás felmerülésekor, megadva a módosítás indokát is.

Kérjük a fentieknek megfelelően – az alábbi határozati javaslat elfogadásával - a 2023. évi közbeszerzési terv módosítását, amely jelen előterjesztés 1. mellékletét képezi.

**2.sz. H a t á r o z a t i j a v a s l a t :**

**Bátaszék Város Önkormányzat 2023. évi közbeszerzési tervének II. módosítására**

Bátaszék Város Önkormányzatának Képviselő-testülete

1. *a közbeszerzésekről szóló 2015. évi CXLIII. törvény 42. § (1) bekezdése, valamint a 95/2016.(V.20.) önk.-i határozattal elfogadott Közbeszerzési Szabályzat II/2.) pontja* alapján Bátaszék Város Önkormányzatának 20/2023. (II.15.) önk.-i határozatával jóváhagyott, a 161/2023. (VIII. 2.) önkormányzati határozattal módosított 2023. évi közbeszerzési tervét a jelen határozat melléklete szerinti tartalommal módosítja,
2. felkéri a város aljegyzőjét, hogy gondoskodjon az elfogadott közbeszerzési tervnek a város honlapján történő megjelentetéséről és a Közbeszerzési Hatóságnak való megküldéséről.

*Határidő:* 2023. október 31.

*Felelős:* dr. Firle-Paksi Anna aljegyző

*Határozatról értesül:* Közbeszerzési Hatóság

Bátaszéki KÖH városüz. iroda

Bátaszéki KÖH pénzügyi iroda

irattár